સેબી સેટલમેન્ટના નિયમો હળવા કરશે અને પ્રક્રિયા ઝડપી બનાવશે. જોકે વિલફુલ ડિફોલ્ટરો અને ભાગેડુ આર્થિક ગુનેગારોના કિસ્સામાં આવું નહીં કરે. મંગળવારે મળનારી સેબીના બોર્ડની મીટિંગમાં આ અંગે ચર્ચા થશે. કંપનીએ નિયમનો ભંગ કર્યો હોવાની માહિતી આપી હોય તો તેવા કિસ્સામાં કોન્ફિડેન્શિયાલિટી નિયમ અને સેટલમેન્ટની રકમ ઓછી કરવાની જોગવાઈ ઉમેરવામાં આવી છે. નોટિસના 15 દિવસમાં જ સેટલમેન્ટ એપ્લિકેશન ફાઈલ કરી દે તો કંપની સામે આરોપ ઘડવા અને એન્ફોર્સમેન્ટ કાર્યવાહી પર બ્રેક લાગશે. સેબીએ કહ્યું કે 2017-18માં 30 કરોડ રૂપિયાના મૂલ્યના 200 કેસનો ઉકેલ આવ્યો છે, જે અગાઉના વર્ષમાં 13.5 કરોડ રૂપિયાના મૂલ્યના 103 કેસના ઉકેલ સામે નોંધપાત્ર ઝડપી કાર્યવાહી દર્શાવે છે.